Na temelju članka 35. Zakona o vlasništvu i drugim stvarnim pravima (“Narodne novine”, broj: 91/96, 68/98, 137/99, 22/00, 73/00, 114/01, 79/06, 141/06, 146/08, 38/09 i 153/09, 143/12, 152/14, 81/15 i 94/17) članka 29. Zakona o lokalnim porezima (NN RH br. 115/16, 101/17, 114/22, 114/23 i 152/24) i članka 19. Statuta Općine Lopar („Službene novine Primorsko-goranske županije“ broj 22/24), Općinsko vijeće Općine Lopar na --. sjednici održanoj dana 2024. godine, donosi

**Odluka o dopuni Odluke o javnim površinama**

**Članak 1.**

U Odluci o javnim površinama (Službene novine Primorsko-goranske županije, broj: 47/22)

u članku 3. stavku 1. točki 15. objekti s rješenjem o izvedenom stanju.

**Članak 2.**

U članku 4. dodaje se stavak 5. koji glasi: objekti postavljeni na javnu površinu koji posjeduju rješenje o izvedenom stanju.

**Članak 3.**

U članku 11. stavku 1, točki 9. dodaju se postavljeni objekti koji posjeduju rješenje o izvedenom stanju.

**Članak 4.**

U članku 26. stavak 2. mijenja se i glasi:

„Zakupnici javne površine koji imaju zaključene ugovore o zakupu na rok trajanja od 12 mjeseci i više zakupninu plaćaju:

a. I. rata u visini od 50 % iznosa u roku od 15 dana od zaprimanja rješenja o razrezu poreza za javne površine.

b. II. rata u visini od 50 % iznosa do 15. srpnja tekuće godine.“

U članku 26. brišu se stavci 3., 4. i 5.

Stavak 6. postaje stavak 3.

Dodaje se stavak 4. koji glasi: „Zakup javne površine dodjeljuje se na minimalni rok trajanja od 12 mjeseci osim iznimaka određenim čl.6. Odluke o porezima Općine Lopar kojima je rok trajanja predviđen u danima.“

**Članak 5.**

Ostale odredbe ove odluke ostaju nepromijenjene.

**Članak 6.**

Ova Odluka stupa na snagu osmog dana od dana objave u „Službenim novinama Primorsko-goranske županije“.

KLASA

URBROJ:

Lopar,

OPĆINSKO VIJEĆE OPĆINE LOPAR

Predsjednik

Damir Paparić